CELEX: 62011TJ0058
Language: lv
Date: 2011-11-15 00:00:00
Title: Vispārējās tiesas spriedums (apelācijas palāta) 2011. gada 15.novembrī. # Michel Nolin pret Eiropas Komisiju. # Apelācijas sūdzība - Civildienests - Ierēdņi - Paaugstināšana amatā - Nopelnu punktu un prioritātes punktu atcelšana pēc paaugstināšanas amatā saskaņā ar Civildienesta noteikumu 29. punktu - Juridiskais pamats - Akta autora kompetence - Nediskriminācijas princips. # Lieta T-58/11 P.

Judikatūras krājums
                              VISPĀRĒJĀS TIESAS SPRIEDUMS (apelācijas palāta)
                                            2011. gada 15. novembrī
                                                 Lieta T-58/11 P
                                                   Michel Nolin
                                                       pret
                                                Eiropas Komisiju
       Apelācija — Civildienests — Ierēdņi — Paaugstināšana amatā — Nopelnu un prioritātes punktu
     atcelšana pēc paaugstināšanas saskaņā ar Civildienesta noteikumu 29. pantu — Juridiskais pamats —
                            Akta izdevēja kompetence — Nediskriminācijas princips
   Priekšmets: Apelācijas sūdzība, kas iesniegta par Eiropas Savienības Civildienesta tiesas (trešā palāta)
                 2010. gada 1. decembra spriedumu lietā F-82/09 Nolin/Komisija un ar kuru tiek lūgts
                 atcelt minēto spriedumu
   Nolēmums Apelācijas sūdzību noraidīt. Michel Nolin sedz savus tiesāšanās izdevumus un atlīdzina
                 tos, kas šajā instancē radušies Komisijai.
                                                  Kopsavilkums
   1. Ierēdņi — Paaugstināšana amatā — Tiesvedība — Nopelnu un prioritātes punkti — Skaits, kas
   atbilst paaugstināšanas slieksnim — Atskaitīšana no paaugstinājumu ieguvuša ierēdņa savāktajiem
   punktiem
   (Civildienesta noteikumu 29. un 45. pants)
   2. Ierēdņi — Iecēlējinstitūcija — Pilnvaras — Paaugstināšanas amatā gads — Lietu sadalīšana —
   Atkāpes — Tālākdeleģēšana — Pieļaujamība — Nosacījumi
   (Civildienesta noteikumu 2. pants)
   1. Civildienesta noteikumu 29. panta 1. punkta a) apakšpunkta iii) punktā minētais paaugstināšanas
   jēdziens ir jāinterpretē, ievērojot tā definīciju, kas ir norādīta Civildienesta noteikumu 45. pantā, un
   tāpēc tai ir jābūt saskanīgai ar uz tā pamata pieņemtajiem īstenošanas noteikumiem. Kandidatūru
   izskatīšanai uz paaugstinājumu saskaņā ar Civildienesta noteikumu 29. panta 1. punkta a) apakšpunktu
   ir jānotiek saskaņā ar Civildienesta noteikumu 45. panta noteikumiem, kas obligāti ietver Komisijas
   2004. gadā pieņemto Civildienesta noteikumu 45. panta vispārējo īstenošanas noteikumu 2. panta
   3. punktu, kurā ir skaidri norādīts, ka paaugstināšanas slieksnim atbilstošais punktu skaits pēc
   paaugstināšanas tiek atskaitīts no paaugstinātā ierēdņa uzkrāto punktu skaita.
   Ja tas tā nebūtu, tad saskaņā ar Civildienesta noteikumu 29. pantu paaugstinātie ierēdņi varētu jaunai
   paaugstināšanai amatā izmantot lielu skaitu nopelnu un prioritātes punktu, kurus tie ir ieguvuši zemākā
   pakāpē, bet tas būtu pretrunā Civildienesta 45. pantam, kurā ir noteikts, ka ierēdņu nopelnus
   paaugstināšanai amatā salīdzina ar tiem viņa kolēģiem, kas ir tajā pašā pakāpē. Turklāt minētajiem
LV
          ECLI:EU:T:2011:664                                                                              1
 ---pagebreak---                                                KOPSAVILKUMS — LIETA T-58/11 P
                                                       NOLIN/KOMISIJA
ierēdņiem būtu daudz lielākas iespējas nekā viņu kolēģiem, kas ir paaugstināti tikai pamatojoties uz
Civildienesta noteikumu 45. pantu, tikt ātri paaugstinātiem no jauna, un tas būtu pretrunā vienlīdzīgas
attieksmes principam, kas ir Eiropas Savienības vispārīgais tiesību princips, kurš ir nostiprināts Eiropas
Savienības Pamattiesību hartas 20. un 21. pantā.
                                                                                                       (skat. 36. un 37. punktu)
          Atsauces
          Tiesa: 2010. gada 14. septembris, C-550/07 P Akzo Nobel Chemicals un Akcros Chemicals/Komisija u.c., Krājums,
          I-8301. lpp., 54. punkts.
          Pirmās instances tiesa: 1993. gada 26. oktobris, T-22/92 Weissenfels/Parlaments, Recueil, II-1095. lpp., 66. punkts;
          2003. gada 30. septembris, T-302/02 Kenny/Tiesa, Recueil FP, I-A-235. un II-1137. lpp., 56. punkts.
2. Tālākdeleģēšana vai atkāpe no Civildienesta noteikumos iecēlējinstitūcijai paredzēto pilnvaru sadales
kritērijiem administrācijas tiesību akta spēkā neesamību var izraisīt tikai tad, ja šāda tālākdeleģēšana vai
atkāpe rada risku apdraudēt ierēdņiem Civildienesta noteikumos piešķirtās garantijas vai labas
pārvaldības noteikumus personāla vadības jomā. Komisijas lēmuma pieņemšanai saskaņā ar
Civildienesta noteikumu 2. pantu lietas tiek sadalītas starp Komisijas dienestiem, un nepastāv stingra
sadale, kuras neievērošana tiktu sodīta ar aktu atcelšanu ārpus attiecīgā konteksta.
                                                                                                               (skat. 49. punktu)
          Atsauces
          Pirmās instances tiesa: 1998. gada 15. septembris, T-23/96 De Persio/Komisija, Recueil FP, I-A-483. un II-1413. lpp.,
          111. punkts; 2009. gada 5. oktobris, T-40/07 P un T-62/07 P de Brito Sequeira Carvalho un Komisija/Komisija un de
          Brito Sequeira Carvalho, Krājums-CDL, I-B-1-89. un II-B-1-551. lpp., 155. punkts.
2                                                                                                         ECLI:EU:T:2011:664